|  |
| --- |
| ΠΕΠ Αττικής 2014 – 2020Ευρωπαϊκή ΈνωσηΕυρωπαϊκό Ταμείο Περιφερειακής Ανάπτυξης (ΕΤΠΑ)  |
|  |

****

**Η Δυναμική του Ελληνικού Λόγου στο Θέατρο 2023**

Η Πράξη «Δημιουργία και καθιέρωση στο Δημοτικό Θέατρο Πειραιά του Φεστιβάλ “Η ΔΥΝΑΜΙΚΗ ΤΟΥ ΕΛΛΗΝΙΚΟΥ ΛΟΓΟΥ ΣΤΟ ΘΕΑΤΡΟ”» με κωδικό ΟΠΣ 5004139 συγχρηματοδοτείται  από το Ευρωπαϊκό Ταμείο Περιφερειακής Ανάπτυξης (Ε.Τ.Π.Α.) στο πλαίσιο του Περιφερειακού Επιχειρησιακού προγράμματος «Αττική 2014-2020»

Το Φεστιβάλ «Η Δυναμική του Ελληνικού Λόγου στο Θέατρο» που εγκαινιάστηκε από το Δημοτικό Θέατρο Πειραιά το 2018, κερδίζοντας το ενδιαφέρον και την αγάπη του κοινού κάθε ηλικίας, συνεχίζει και το 2023, μετά από διετή διακοπή λόγω πανδημίας, την επιτυχημένη του πορεία με το ανέβασμα τριών σύγχρονων νεοελληνικών έργων. Οι **ανοιχτές πρόβες** του Φεστιβάλ μάς δίνουν τη δυνατότητα να γνωρίσουμε από κοντά και «εκ των έσω» τη συναρπαστική δημιουργική διαδικασία της θεατρικής πράξης. Θα καταδυθούμε και θα ξεναγηθούμε στα άδυτα του θεάτρου, θα παρακολουθήσουμε τις ανοιχτές πρόβες και θα γνωρίσουμε από κοντά τους τεχνικούς και καλλιτεχνικούς συντελεστές μιας παράστασης, συζητώντας μαζί τους για τη δημιουργία της. Επίσης στο Φεστιβάλ μπορείτε να παρακολουθήσετε και τις τελικές **θεατρικές παραστάσεις** των έργων στην σκηνή Ωμέγα, ενώ στο κλείσιμο του Φεστιβάλ θα γίνουν και τρία **στρογγυλά τραπέζια**  στο Φουαγιέ Α’ του θεάτρου τις απογευματινές ώρες στις 29/10 - 31/10 ανοιχτά προς το κοινό ένα για κάθε έργο όπου θα γίνει συζήτηση με τους συντελεστές, τους συγγραφείς, κριτικούς θεάτρου & δραματολόγους.

***Στην Εθνική με τα Μεγάλα*** του Μιχάλη Βιρβιδάκη.

Μετά από χρόνια απουσίας και λίγο μετά τον θάνατο του πατέρα, ο μεγάλος αδελφός επιστρέφει στην οικογενειακή εστία, ένα παράπηγμα στο πλάι της εθνικής οδού -κάτι ανάμεσα σε καντίνα και αποθήκη μεταχειρισμένων ανταλλακτικών αυτοκινήτων. Μαζί με τον μικρό αδελφό ανασυνθέτουν ψηφίδες του παρελθόντος που αφορούν την παιδική τους ηλικία, τη σκληρότητα και την παρακμή του πατέρα τους, αλλά κυρίως τη μυστηριώδη εξαφάνιση της μητέρας τους, χρόνια πριν. Σε ένα περιβάλλον αβεβαιότητας και σκοτεινών υποψιών, κι ενώ τα έργα διαπλάτυνσης της εθνικής οδού απειλούν να εξαφανίσουν το οικογενειακό παράπηγμα, τα δύο αδέλφια αμφιταλαντεύονται ανάμεσα στην απεγνωσμένη προσπάθεια να υπερασπιστούν την παρουσία τους και να στήσουν τη ζωή τους εκεί, και στην φυγή προς το άγνωστο.

Σκηνοθεσία:

Κοραής Δαμάτης

Ηθοποιοί:

Αντρέας Γιαννακούλας

Θάνος Σκόπας

Ελένη Μιχαηλίδου

Δανάη Παπουτσή

Εύα Φρακτοπούλου

**ΑΝΟΙΧΤΕΣ ΠΡΟΒΕΣ – Σκηνή Ωμέγα**

Παρασκευή 8-Σεπ 10.00-12.30 & 12.30-15.00

Πέμπτη 14-Σεπ 10.00-12.30 & 12.30-15.00

Τρίτη 19-Σεπ 10.00-12.30 & 12.30-15.00

Παρασκευή 22-Σεπ 10.00-12.30 & 12.30-15.00

Τετάρτη 27-Σεπ 10.00-12.30 & 12.30-15.00

Σάββατο 30-Σεπ 10.00-12.30 & 12.30-15.00

**ΠΑΡΑΣΤΑΣΕΙΣ – Σκηνή Ωμέγα**

Τετάρτη 25-Οκτ 17.00-19.00 & 19.00-21.00

Πέμπτη 26-Οκτ 17.00-19.00 & 19.00-21.00

Παρασκευή 27-Οκτ 17.00-19.00 & 19.00-21.00

***California Dreaming*** του Βασίλη Κατσικονούρη.

Ο Ντίνος και ο Άρης, δυο μετέφηβοι χωρίς σπουδαίες προοπτικές και φιλοδοξίες για το μέλλον, αποφασίζουν, προκειμένου να αποφύγουν την κατάταξή τους στο στρατό, να ζήσουν ωραία χαλαρή ζωή σε ένα κοινόβιο στην Καλιφόρνια. Καθώς δεν διαθέτουν τα χρήματα για τα εισιτήρια, αποφασίζουν να τα κλέψουν από τον μεσήλικα εργένη θείο του Ντίνου. Στο σχέδιο επιστρατεύουν και τα κορίτσια τους, Κική και Γιούλη, για να σαγηνεύσουν και να ξαφρίσουν τον θείο. Εκείνος, όμως, αποδεικνύεται πως διαθέτει μια γοητεία-υπερόπλο, που εξουδετερώνει διαδοχικά όλες τις απόπειρες της νεανικής «συμμορίας», ωθώντας τελικά τους ήρωες σε συμβιβασμό με την πραγματικότητα.

Σκηνοθεσία:

Λεωνίδας Παπαδόπουλος

Ηθοποιοί:

Αριστοτέλης Ζαχαράκης

Αντώνης Καραθανασόπουλος

Βικτώρια Φώτα

Ειρήνη Αρβανίτη

**ΑΝΟΙΧΤΕΣ ΠΡΟΒΕΣ – Σκηνή Ωμέγα**

Σάββατο 9-Σεπ 10.00-12.30 & 12.30-15.00

Παρασκευή 15-Σεπ 10.00-12.30 & 12.30-15.00

Τετάρτη 20-Σεπ 10.00-12.30 & 12.30-15.00

Σάββατο 23-Σεπ 10.00-12.30 & 12.30-15.00

Πέμπτη 28-Σεπ 10.00-12.30 & 12.30-15.00

Κυριακή 01-Οκτ 10.00-12.30 & 12.30-15.00

**ΠΑΡΑΣΤΑΣΕΙΣ – Σκηνή Ωμέγα**

Παρασκευή 20-Οκτ 17.00-19.00 & 19.00-21.00

Σάββατο 21-Οκτ 17.00-19.00 & 19.00-21.00

Κυριακή 22-Οκτ 17.00-19.00 & 19.00-21.00

***Επαναστατικές Μέθοδοι για τον Καθαρισμό της Πισίνας σας*** της Αλεξάνδρας Κ\*

Όταν το αυθαίρετο εξοχικό του Αντώνη απειλείται λόγω της πρώτης ιδιωτικοποίησης δημόσιας έκτασης να γκρεμιστεί και να γίνει τεράστια ξενοδοχειακή μονάδα, εκείνος βλέπει να καταρρέει όλη του η μέχρι τώρα ζωή, αλλά και τα σχέδια για το μέλλον, κι αποφασίζει να αντισταθεί: κηρύσσεται καταπατημένο οικόπεδο «ανεξάρτητο κράτος» και τρέπεται σε λαϊκό ήρωα για μια μέρα. Καθώς όμως τα παιδιά του είναι απρόθυμα να τον υποστηρίξουν στον αγώνα του, θα κρατήσει εκείνα και την Γερμανίδα φίλη τους ως ομήρους, με τη βία να κλιμακώνεται. Το τέλος, πάντως, δεν θα είναι ιδιαίτερα ένδοξο.

Σκηνοθεσία:

Κωνσταντίνα Τάκαλου

Ηθοποιοί:

Χριστόδουλος Στυλιανού

Μαριλένα Μόσχου

Βασίλης Τρυφουλτσάνης

Αιλιάνα Μαρκάκη

**ΑΝΟΙΧΤΕΣ ΠΡΟΒΕΣ – Σκηνή Ωμέγα**

Κυριακή 10-Σεπ 10.00-12.30 & 12.30-15.00

Σάββατο 16-Σεπ 10.00-12.30 & 12.30-15.00

 Πέμπτη 21-Σεπ 10.00-12.30 & 12.30-15.00

Κυριακή 24-Σεπ 10.00-12.30 & 12.30-15.00

Παρασκευή 29-Σεπ 10.00-12.30 & 12.30-15.00

Σάββατο 07-Οκτ 10.00-12.30 & 12.30-15.00

**ΠΑΡΑΣΤΑΣΕΙΣ – Σκηνή Ωμέγα**

Δευτέρα 16-Οκτ 17.00-19.00 & 19.00-21.00

Τρίτη 17-Οκτ 17.00-19.00 & 19.00-21.00

Τετάρτη 18-Οκτ 17.00-19.00 & 19.00-21.00